KENYATAAN AKHBAR Untuk siaran segera 7 Ogos 2024 "KUKUHKAN HIDUP ANDA DI MSAM": PNB MENERUSKAN USAHA KE ARAH MENGUKUH KEDUDUKAN KEWANGAN RAKYAT, MERENTAS GENERASI Karnival literasi kewangan terbesar Malaysia akan menampilkan konsep hibur didik yang lebih berimpak tinggi melalui pembelajaran berasaskan pengalaman Shah Alam, 7 Ogos 2024: Permodalan Nasional Berhad (PNB) sekali lagi akan menganjurkan karnival literasi kewangan perdananya, Minggu Saham Amanah Malaysia (MSAM), kali ini, di Pusat Konvensyen Setia City (SCCC), Shah Alam, Selangor dari 22 Ogos hingga 25 Ogos 2024. Komited dalam memenuhi mandatnya untuk meningkatkan kekayaan ekonomi masyarakat Bumiputera dan seluruh rakyat Malaysia, demi kemakmuran negara, MSAM juga merupakan titik fokus teras Sosial di bawah Rangka Kerja Kelestarian PNB - untuk meneruskan komitmennya terhadap pelaburan sosial dalam pendidikan, peningkatan komuniti, literasi kewangan, dan inisiatif perkongsian ilmu. YM Raja Tan Sri Dato' Seri Arshad Raja Tun Uda, Pengerusi Kumpulan PNB berkata, "Seperti yang anda semua tahu, MSAM, karnival literasi kewangan perdana tahunan kami, telah menjadi sebahagian daripada komitmen kami yang tidak berbelah bahagi kepada pemegang unit kami dan kepada negara sejak 23 tahun lalu. Tahun ini, MSAM membawa tema 'Uplift your life at MSAM' atau 'Kukuhkan hidup anda di MSAM', sejajar dengan Matlamat PNB yang diperbaharui - untuk mengukuh kedudukan kewangan rakyat, merentas generasi." "Meneruskan inisiatif kami dari tahun sebelumnya, elemen pendidikan kewangan dan STEM (Sains, Teknologi, Kejuruteraan dan Matematik) akan menjadi tumpuan kamidalam memberi inspirasi kepada golongan muda untuk menuntut ilmu dan pendidikan tinggi," tambahnya.
Tahun ini, MSAM membawakan lebih banyak aktiviti yang menyeronokkan dan melibatkan pengunjung bagi menarik penyertaan dari semua lapisan masyarakat. Selain daripada aktiviti lazim berkaitan celik kewangan dan perkongsian ilmu, beberapa program unik tahun ini termasuk aktiviti pelengkap seperti Festival Muzik Mini, Karnival Makanan Mini (Maybank Islamic MAE-Dan Selera) dan Festival Auto. Pada Majlis Jalinan Rakan Korporat yang diadakan di SCCC hari ini, PNB mengumumkan rakan korporatnya untuk MSAM 2024, yang telah memainkan peranan penting dalam memastikan kejayaan penganjuran acara ini. Rakan Korporat MSAM 2024 terdiri daripada: - Kategori Rakan Premier Malayan Banking Berhad (Maybank) SD Guthrie Berhad Sime Darby Berhad S P Setia Berhad Kategori Rakan Utama Sime Darby Property Berhad Perusahaan Otomobil Kedua Sdn. Bhd (Perodua) MNRB Holdings Berhad Kategori Rakan Duopharma Biotech Berhad Projek Lintasan Kota Holdings Sdn. Bhd. (Prolintas) "Penganjuran MSAM saban tahun telah berjaya direalisasikan dengan penglibatan dan sokongan padu Syarikat-syarikat Pelaburan PNB sebagai Rakan Korporat MSAM kami. Peranan setiap syarikat adalah sangat penting dan sangat dihargai dalam memastikan penganjuran yang lancar dan tersusun untuk mencapai objektifnya," tambah YM Raja Tan Sri Dato' Seri Arshad. 2
Selain acara MSAM, program literasi kewangan lain yang dijalankan oleh Kumpulan PNB ialah: - Sembang-Sembang ASNB - kerjasama ASNB dengan beberapa agensi kerajaan dan sektor swasta, universiti, kolej, dan institut pendidikan guru untuk mendidik pekerja dan pelajar tentang perancangan kewangan. Kuiz Pelaburan PNB - pertandingan kuiz mengenai konsep utama yang berkaitan dengan pelaburan, ekonomi, perancangan kewangan, unit amanah dan risiko & pulangan dalam pelaburan, yang melibatkan kategori peserta yang berbeza. Kelab Pelaburan Bijak PNB (KPBPNB) - sebuah kelab kokurikulum di bawah PNB dan ASNB di 155 buah sekolah menengah di seluruh Malaysia untuk meningkatkan pengetahuan literasi kewangan dan memupuk tabiat menyimpan yang baik dalam kalangan pelajar. Fiesta Labur PNB @ Home - program tahunan untuk berkongsi maklumat mengenai produk dan perkhidmatan ASNB serta meningkatkan pengetahuan masyarakat mengenai literasi kewangan. Ramah Mesra ASNB - program yang membolehkan ASNB berinteraksi dengan masyarakat sambil mempromosikan kandungan nasihat kewangan dan perkhidmatan ASNB. Peranan Rakan Korporat MSAM 2024 juga akan dipamerkan kepada pengunjung sebagai penyumbang utama kepada sumber pendapatan PNB. Orang ramai boleh melihat sendiri kekukuhan syarikat-syarikat di mana wang mereka dilaburkan melalui unit amanah yang diuruskan oleh ASNB seperti Amanah Saham Bumiputera dan Amanah Saham Malaysia. Pengunjung juga boleh mempelajari bagaimana pulangan yang diperoleh melalui pelaburan dalam syarikat-syarikat strategik ini diagihkan semula kepada pemegang unit dalam bentuk agihan pendapatan. Kira-kira 50 pempamer terdiri daripada syarikat-syarikat Kumpulan PNB, ejen ASNB, badan kawal selia dan agensi Kerajaan Negeri akan mempamerkan aktiviti serta pameran pendidikan pelaburan yang menarik di MSAM 2024. Selain itu, MSAM 2024 akan menawarkan pengunjung pelbagai hadiah menarik bernilai kira-kira RM1 juta. Antara hadiah utama ialah:- 3
Hadiah Penaja Satu unit apartment servis di Serasi Residences, Putra Heights Sime Darby Property BYD Dolphin Standard - Maldive Purple Sime Darby Perodua Axia 1.0L AV - Coral Blue Perodua Perodua Ativa 1.0L Turbo AV - Pearl Delima Red Perodua Untuk maklumat lanjut mengenai MSAM 2024, sila layari laman web rasmi MSAM dan platform media sosial rasmi MSAM, Instagram: minggusahamdigital dan Facebook: Minggu Saham Amanah Malaysia. Tamat- Mengenai Permodalan Nasional Berhad (PNB) Permodalan Nasional Berhad (PNB) adalah syarikat pengurusan dana terbesar di Malaysia dengan aset di bawah pengurusan (AUM) kini melebihi RM300 bilion. Portfolio PNB merangkumi pelaburan strategik dalam syarikat-syarikat korporat terkemuka Malaysia, ekuiti global, pelaburan persendirian dan hartanah. Selama lebih empat dekad, kami kekal fokus dalam menyumbang kepada kekayaan Bumiputera dan semua rakyat Malaysia dan berdedikasi untuk memenuhi matlamat kami mengukuh kedudukan kewangan rakyat, merentas generasi. Kami komited terhadap kemampanan, amalan bertanggungjawab dan penciptaan masa depan inklusif yang memberi manfaat kepada pihak berkepentingan kami dan komuniti yang disantuni. Untuk maklumat lanjut, sila layari Amanah Saham Nasional Berhad (ASNB) Amanah Saham Nasional Berhad (ASNB) adalah syarikat pengurusan unit amanah PNB dengan 32 pejabat cawangan dan lebih 2,700 cawangan ejen seluruh negara yang terdiri daripada Affin Bank, Ambank, Alliance Bank, Bank Islam, Bank Muamalat, Bank Simpanan Nasional, CIMB Bank, Hong Leong Bank, Maybank, RHB Bank dan Pos Malaysia. ASNB kini menguruskan 17 dana unit amanah dengan unit dalam edaran (UIC) kirakira 280 bilion unit daripada lebih 15 juta akaun. Untuk maklumat lanjut, sila layari atau hubungi Pusat Khidmat Pelanggan ASNB di talian 03-7730 8899. Dikeluarkan oleh Permodalan Nasional Berhad 4